title: Plouigno
text: Plouigno a zo ur gumun eus Bro-Dreger ha penngêr kanton Plouigno, e departamant Penn-ar-Bed, e gwalarn Breizh.
  
  Douaroniezh 
  Eieniñ a ra an Dourdu e Plouigno.
  
  Kumunioù amezek : 
  
  Plouyann; Garlann; Lanneur; Bodsorc'hel; Plegad-Gwerann; Tremael; Plegad-Moezan; Ar Pontoù; Lanneanoù; Plougonven;
  
  Anv
  
  Stummoù skrivet 
  
   Bernard Tanguy : Parochia lunau, XIIvet; Ploeigneau, c. 1330; Plouigneau, 1427
  Erwan Vallerie ː Parrochia Iunau, XIIvet; Ploeigneau, c. 1330; Plou Inio, 1630; Plou-Igné, 1636
  
  Gerdarzh 
  Ploe + sant Winiau (Winniavus).
  
  Ardamezioù 
  Geoted, e groaz keltiek divouedet en aour
  
  Istor
  
  Kent 1790 
   J.B Ogée (1780) : 9 lev diouzh mervent Landreger, e eskopti; 35 lev diouzh Roazhon, ha 2 lev Montroulez, e eil-dileuriadurezh ha e veli. Ar barrez se a zo dindan ar roue. 4000 sakramant ez eus enni, en ur gontañ ar re Lanneanoù, e drev.
  
  Dispac'h Gall 
   Dekred eus ar 26 a viz Du 1790 war al le ret : e penn-kentañ 1791 e voe nac'het al le ouzh ar Roue, ar vro hag al lezennoù gant Babouy, person, ha Camus hag Hameury, kureed.
  
  
  
  Eil Brezel-bed 
   D'ar 4 a viz Gouere 1944 e kouezhas un nijerez Spitfire marilhet BL233 ha kodet AZ-? eus ar Royal Air Force e Plouigno ; tapet e voe he levier d'an Alamaned.
   Un nijerez alaman Junkers Ju 88 A-6 (marilhet WNr 3392) eus an aerlu alaman (Luftwaffe) a gouezhas er gumun d'an 23 a viz Gouhere 1941, mervel a reas pevar nijour, douaret int e Plouzeniel.
   d'an 9 a viz Eost 1944 e kouezhas ur c'harr-nij P-51D-5NA (anvet "Fool's Paradise IV", marilhet 44-13309 ha kodet A9-A, 363 FG, 380 FS) eus aerlu ar Stadoù-Unanet (United States Army Air Forces) e Plouigno, e leviour a voe adkavet gant e genvroidi.
  
  kantved 
  Kresket eo bet ar gumun d'ar 1 a viz Genver 2019 goude bezañ bodet gant ar Pontoù.
  
  Monumantoù ha traoù heverk 
   Iliz katolik Sant Yuniav (bet lakaet war anv Saint-Ignace) a zo bet savet e 1863 en doare gotek.
   Kastell Goesbriand
   Kastell Lanidi
   Maner ar Mur
   Maner Grainville
   Maner Kerangwez
   Maner ar Sal
  
  Emdroadur ar boblañs abaoe 1962
  
  Melestradurezh
  
  Tud 
   Aufrai Goësbriand : aotrou Goësbriand; kabiten hanter-kant goaf dindan Charlez VII. Gouarnour ar gêr hag ar c'hastell Saint-Macaire; letanant jeneral ar Bazadois.
   Tomas Kerveniou : (meneget e 1371) floc'h ouzh strollad Per Tournemine;
   Per Talhouet : kuzulier an dug Yann V 
   Yann Talhouet : eskob Landreger e 1502 
   Yann Talhouet : kannad Anna Vreizh e Francfurt
   Ael Guernisac
  
  Ardamezeg ar familhoù
  
  Gevelliñ
  
  Liammoù diavaez 
  
   Plouigno war lec'hienn Geobreizh
  
  Levrlennadur 
   Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
   Erwan Vallerie : Diazezoù studi istorel an anvioù-parrez. Corpus. An Here. 1995
  
  Notennoù ha daveoù 
  
  Kumunioù Penn-ar-Bed
  Kumunioù Treger
  Nijerezioù ar C'hommonwealth aet d'ar strad e Breizh e-pad an Eil brezel-bed
  Nijerezioù alaman aet d'ar strad e Breizh e-pad an Eil brezel-bed
  Nijerezioù SUA aet d'ar strad e Breizh e-pad an Eil brezel-bed